CELEX: 
Language: da
Date: 2017-03-20 00:00:00
Title: KOMMISSIONENS DELEGEREDE FORORDNING (EU) …/… om betingelser for klassificering uden prøvning af laminerede limtræsprodukter omfattet af den harmoniserede standard EN 14080 og produkter af fingerskarret konstruktionstræ omfattet af den harmoniserede standard EN 15497 med hensyn til reaktion ved brand og om ændring af beslutning 2005/610/EF

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF
                  1
                bemyndiger Kommissionen til at vedtage delegerede retsakter for at fastsætte ydeevneklasser i forbindelse med byggevarers væsentlige egenskaber. Forordningen foreskriver desuden, at fabrikanter af byggevarer ikke bør pålægges unødige administrative byrder eller omkostninger. Kommissionen skal vælge det system med færrest omkostninger til vurdering og kontrol af ydeevnens konstans, som samtidig kan beskytte sundheds-, sikkerheds- og miljøhensyn tilstrækkeligt, jf. artikel 28 i forordning (EU) nr. 305/2011.
            
            
               Hvis visse byggevarers ydeevne allerede er blevet tilstrækkeligt påvist gennem stabile prøvningsresultater eller andre foreliggende data, bør det tillades fabrikanterne på visse nærmere definerede betingelser at erklære en bestemt ydeevneklasse uden prøvning eller yderligere prøvning af disse varer, jf. artikel 27, stk. 5, og artikel 36, stk. 1, litra a), i forordning (EU) nr. 305/2011. Denne forenklede procedure mindsker den administrative byrde og omkostningerne for fabrikanterne yderligere.
            
            
               Gennem høring af de af medlemsstaterne udnævnte eksperter og på baggrund af omfattende beviser i form af industriens prøvningsresultater er det påvist, at laminerede limtræsprodukter, som er omfattet af den harmoniserede standard EN 14080, og varer af fingerskarret konstruktionstræ, som er omfattet af den harmoniserede standard EN 15497, har en stabil og forudsigelig ydeevne med hensyn til reaktion ved brand, når de opfylder visse betingelser. Disse varers ydeevne med hensyn til reaktion ved brand kan derfor, uden at der er behov for yderligere prøvning, anses for at opfylde visse ydelsesklasser, såfremt disse betingelser er opfyldt.
            
            
               I dette udkast til en forordning fastsættes de betingelser, på hvilke disse forenklede procedurer til bestemmelse af ydeevne med hensyn til reaktion ved brand for laminerede limtræsprodukter, som er omfattet af den harmoniserede standard EN 14080, og varer af fingerskarret konstruktionstræ, som er omfattet af den harmoniserede standard EN 15497, kan finde anvendelse.
            
            
               Allerede i Kommissionens beslutning 2005/610/EF
                  2
                blev der fastsat ydeevneklasser med hensyn til reaktion ved brand for laminerede limtræsprodukter, som er omfattet af EN 14080. Tabel 1 i bilaget til nævnte beslutning indeholder de nødvendige betingelser for klassificering uden behov for yderligere prøvning af disse varer. I tabellen blev deres mindste samlede tykkelse bestemt til 40 mm. I kraft af den påviste stabile og forudsigelige ydeevne med hensyn til reaktion ved brand kan den pågældende betingelse for tykkelsen imidlertid mindskes til 22 mm. Af hensyn til retssikkerheden bør tabel 1 i bilaget til beslutning 2005/610/EF derfor udgå, og bilaget til denne forordning bør finde anvendelse i stedet.
            
            
               2.HØRINGER FORUD FOR RETSAKTENS VEDTAGELSE
            
            
               Udkastet til forordning blev i første omgang drøftet i undergruppen af brandeksperter (FireSubAG) den 12. marts 2015 og derefter på mødet i den rådgivende gruppe for bygge- og anlægsvirksomhed
                  3
                (AG) den 8. maj 2015. Det blev også sendt til skriftlig eksperthøring i perioden 6. marts-8. maj 2015. Før disse trin havde alle medlemsstater haft mulighed for at udpege eksperter til at deltage. Ud over disse eksperter blev også andre eksterne interessenter hørt. De dokumenter af relevans for den skriftlige høring, som blev drøftet i FireSubAG-gruppen og i AG-gruppen, blev sendt samtidig til Europa-Parlamentet og Rådet som fastsat i den fælles forståelse om delegerede retsakter. De bemærkninger, der blev fremsat i disse sammenhænge, er blevet taget i betragtning ved udarbejdelsen af det endelige udkast til denne retsakt med henblik på høringen af andre tjenestegrene.
            
            
               Udkastet blev offentliggjort med henblik på offentlig feedback på portalen for bedre regulering fra den 12. januar til den 9. februar 2017. Der blev ikke modtaget nogen tilbagemeldinger.
            
            
               3.JURIDISKE ASPEKTER AF DEN DELEGEREDE RETSAKT
            
            
               I henhold til artikel 27 i forordning (EU) nr. 305/2011 kan der fastsættes ydeevneklasser for byggevarers væsentlige egenskaber. Det kan gøres gennem delegerede retsakter fra Kommissionen, jf. artikel 27, stk. 1, eller det kan ske i form af harmoniserede standarder, jf. artikel 27, stk. 2.
            
            
               I overensstemmelse med artikel 27, stk. 5, kan Kommissionen endvidere fastsætte betingelser for, hvornår en byggevare skal anses for at opfylde et bestemt ydeevneniveau eller en bestemt ydeevneklasse uden prøvning eller uden yderligere prøvning for at undgå unødig prøvning af byggevarer, hvis ydeevne allerede er tilstrækkeligt påvist ved stabile prøvningsresultater eller andre foreliggende data.
            
            
               Disse betingelser skal derefter opfyldes, når en fabrikant ønsker at udskifte typeprøvning af sit produkt med disse ydeevneniveauer eller -klasser, som fastsat i artikel 36, stk. 1, litra a), i forordning (EU) nr. 305/2011.
            
            
               Det europæiske klassificeringssystem oprettet ved Kommissionens delegerede forordning (EU) 2016/364
                  4
                for så vidt angår byggevarers reaktion ved brand, særlig bilagets tabel 1, finder anvendelse på laminerede limtræsprodukter, som er omfattet af den harmoniserede standard EN 14080 og fingerskarret konstruktionstræ, som er omfattet af den harmoniserede standard EN 15497.
            
            
               Ifølge de gennemførte høringer af ekspertgruppen er reaktionen ved brand for laminerede limtræsprodukter, som er omfattet af den harmoniserede standard EN 14080, og produkter af fingerskarret konstruktionstræ, som er omfattet af den harmoniserede standard EN 15497, og som er klassificeret i overensstemmelse med forordning (EU) 2016/364, grundigt påvist. Disse varers ydeevne med hensyn til reaktion ved brand kan derfor uden behov for yderligere prøvning anses for at opfylde en bestemt ydelsesklasse som defineret i det ovennævnte europæiske klassificeringssystem.
            
            
               Udkastet til forordning er i overensstemmelse med proportionalitetsprincippet, eftersom vedtagelsen af en delegeret retsakt er den mest effektive metode til at nå det ønskede resultat om at mindske de administrative byrder, samtidig med at den fortsatte retssikkerhed garanteres. Udkastet medfører en lettelse af de administrative forpligtelser, som markedsaktørerne ellers skal opfylde i henhold til forordning (EU) nr. 305/2011 om prøvning af varer omfattet af dens anvendelsesområde.
            
            
               KOMMISSIONENS DELEGEREDE FORORDNING (EU) …/…
            
            
               af 20.3.2017
            
         
         
            
               om betingelser for klassificering uden prøvning af laminerede limtræsprodukter omfattet af den harmoniserede standard EN 14080 og produkter af fingerskarret konstruktionstræ omfattet af den harmoniserede standard EN 15497 med hensyn til reaktion ved brand og om ændring af beslutning 2005/610/EF
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF
                  5
               , særlig artikel 27, stk. 5, og
            
            
               ud fra følgende betragtninger:
            
            
               (1)Et system til klassificering af byggevarers ydeevne med hensyn til deres reaktion ved brand blev vedtaget i Kommissionens delegerede forordning (EU) 2016/364
                  6
               . Laminerede limtræsprodukter og produkter af fingerskarret konstruktionstræ er blandt de byggevarer, som denne delegerede forordning finder anvendelse på.
            
            
               (2)Allerede i Kommissionens beslutning 2005/610/EF
                  7
                blev der fastsat ydeevneklasser med hensyn til reaktion ved brand for laminerede limtræsprodukter, som er omfattet af EN 14080 i tabel 1 i bilaget til beslutningen. Yderligere prøvning af disse produkter har imidlertid begrundet en ændring af de betingelser, der er fastsat i nævnte beslutning for disse produkter.
            
            
               (3)Prøvninger har vist, at laminerede limtræsprodukter, som er omfattet af den harmoniserede standard EN 14080, og produkter af fingerskarret konstruktionstræ, som er omfattet af den harmoniserede standard EN 15497, har en stabil og forudsigelig ydeevne med hensyn til reaktion ved brand, forudsat at de opfylder visse betingelser vedrørende træets mindste gennemsnitlige massefylde og produktets mindste gennemsnitlige tykkelse.
            
            
               (4)Laminerede limtræsprodukter, som er omfattet af den harmoniserede standard EN 14080, og produkter af fingerskarret konstruktionstræ, der er omfattet af den harmoniserede standard EN 15497, bør derfor anses for at opfylde en bestemt ydeevneklasse for reaktion ved brand, der er fastlagt i Kommissionens delegerede forordning (EU) 2016/364, på de relevante betingelser uden behov for yderligere prøvning.
            
            
               (5)Af hensyn til retssikkerheden bør tabel 1 i bilaget til beslutning 2005/610/EF derfor udgå, og bilaget til denne forordning bør i stedet finde anvendelse på laminerede limtræsprodukter omfattet af den harmoniserede standard EN 14080 —
            
            
               VEDTAGET DENNE FORORDNING:
            
            
               Artikel 1
            
            
               Laminerede limtræsprodukter, som er omfattet af den harmoniserede standard EN 14080, og produkter af fingerskarret konstruktionstræ, som er omfattet af den harmoniserede standard EN 15497, som opfylder betingelserne i bilaget, skal anses for at opfylde ydeevneklasserne i bilaget uden prøvning.
            
            
               Artikel 2
            
            
               Tabel 1 i bilaget til beslutning 2005/610/EF udgår.
            
            
               Artikel 3
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 20.3.2017.
            
         
         
            
               
                     På Kommissionens vegne
               
               
                     Formand
                     Jean-Claude JUNCKER
               
               
            
         
         
            
                  
                     (1)
                  EUT L 88 af 4.4.2011, s. 5.
               
               
                  
                     (2)
                  
                  
                        EUT L 208 af 11.8.2005, s. 21.
                  
               
               
                  
                     (3)
                  Kode E01329 i Kommissionens register over ekspertgrupper og lignende enheder.
               
               
                  
                     (4)
                  EUT L 68 af 15.3.2016, s. 4.
               
               
                  
                     (5)
                  EUT L 88 af 4.4.2011, s. 5.
               
               
                  
                     (6)
                  Kommissionens delegerede forordning (EU) 2016/364 af 1. juli 2015 om klassificeringen af byggevarers ydeevne med hensyn til reaktion ved brand i henhold til Europa-Parlamentets og Rådets forordning (EU) nr. 305/2011 (EUT L 68 af 15.3.2016, s. 4). 
               
               
                  
                     (7)
                  Kommissionens beslutning 2005/610/EF af 9. august 2005 om inddeling af visse byggevarer i klasser med hensyn til reaktion ved brand (EUT L 208 af 11.8.2005, s. 21)
               
            
      
    ---documentbreak--- 
      
         
         
            
               BILAG
            
            
            
            
                  
            
            
                     
                        Produkter
                           1
                        
                     
                  
                  
                     
                        Mindste gennemsnitlige massefylde
                           2
                         
                     
                     
                        (i kg/m3)
                     
                  
                  
                     
                        Mindste samlede tykkelse 
                     
                     
                        (i mm)
                     
                  
                  
                     
                        Klasse 
                           3
                        
                     
                     
                  
               
                     
                        Laminerede limtræsprodukter omfattet af den harmoniserede standard EN 14080 og produkter af fingerskarret konstruktionstræ omfattet af den harmoniserede standard EN 15497 
                     
                  
                  
                     
                        380
                     
                  
                  
                     
                        22
                     
                  
                  
                     
                        D-s2, d0
                     
                  
               
         
         
            
                  
                     (1)
                  Gælder for alle arter og limtræ, som produktstandarderne omfatter.
               
               
                  
                     (2)
                  Konditioneret i overensstemmelse med EN 13238.
               
               
                  
                     (3)
                  Klasse som fastsat i tabel 1 i bilaget til Kommissionens delegerede forordning (EU) 2016/364.